VEGA og Live Nation præsenterer

**Metal-mastodonter nedlægger VEGA***Megadeth, som må betegnes som et pionerband inden for thrash-metal genren, er klar til at indtage Store VEGA lørdag den 25. maj med nye, tunge toner.*

**Nyt-gammelt album**

I begyndelsen af året offentliggjorde Megadeth, at deres kommende album kommer til at hedde *Super Collider* samt, at det vil udkomme i juni via Dave Mustaines eget pladeselskab.

Bandets bassist, David Ellefson, skrev på sin Facebook-side, at de nye sange minder ham om old-school Megadeth-lyd og, at sangene læner sig meget op ad bandets debutalbum *Killing Is My Business... and Business Is Good*.

Så fans af bandet kan håbe på nye klassikere ala ”[Mechanix](http://www.youtube.com/watch?v=rAuYaeQjBXc)” eller ”[Peace Sells](http://www.youtube.com/watch?v=Fcel9PQjeNA)” og ”[Wake Up Dead](http://www.youtube.com/watch?v=4kSvN1dQjxc)” fra bandets andet album.

[Megadeth](http://www.megadeth.com/home.php) har været en af pionererne inden for thrash-metal genren på linje med Metallica, Slayer og Anthrax, som samlet går under betegnelsen ”Big Four of Thrash”. I over 30 år har Megadeth turneret verden tyndt med det eneste faste bandmedlem Dave Mustaine, som centrum for musikken.

En musik som er kendetegnet ved en meget distinkt og teknisk funderet instrumentering, som er sammensat af tætte samt indviklede guitar-passager og soli. Sangene er ofte centreret om emner som politik, krig, afhængighed og religion.

**Fakta om koncerten:**

Megadeth (US)

Lørdag den 25. maj kl. 20.00

Store VEGA, Enghavevej 40, 1674 Kbh. V

Pris: 350 kr. + gebyr – Forsalg starter onsdag den 3. april via [www.vega.dk](http://www.vega.dk), Billetnet og på posthuse.

For yderligere oplysninger kontakt venligst

Bettina Balle - Kommunikationsmedarbejder, VEGA, bb@vega.dk - 3326 0959